Hi-ro
Hi-ro je monogram načinjen od slova hi i ro (X i P), prva dva grčka slova Isusovog imena (grč. Hristos). Rani kršćani prihvatili su ga kao simbol kršćanstva i vrlo je uobičajen u prvobitnoj kršćanskoj umjetnosti od 4. vijeka na sarkofazima, euharistijskom posuđu i na svijećama. Grčka slova alfa i omega često su dio istog monograma. Sam po sebi, on je dugo postojao kao skraćenica grčke riječi hrestos, "koristan, čestit, pošten", a upotrebljavao se kao simbol povoljnog znaka, pa ga je, vjerovatno, u tom smislu car Konstantin upotrijebio na carskoj zastavi, kao što se vidi i na ondašnjim kovanicama. Znak koji se, po biografijama, u viziji ili u snu, javio Konstantinu u predvečerje bitke protiv Maksencija, kod Milvijskog mosta (Saxa Rubra) 312. godine, tradicionalno se smatrao monogramom hi-ro. Nema nijednog pouzdanog dokaza da ga je car uveo s bilo kakvim specifičnim kršćanskim razlogom.